**Rolls-Royce**

Media Information

**एफर्टलेस, एव्हरीव्हेअर:**

**रोल्स रॉइस सादर करत आहे नवी कलिनन**

**11 May 2018, Goodwood**

**#RollsRoyceCullinan**

*"सुपर लक्झरी जीवनशैलीमध्ये बदल घडत आहे आणि रोल्स-रॉइस त्यात अग्रस्थानी आहे. लक्झरी ही आतात शहरी संकल्पना राहिलेली नाही. आपली क्षितिजे विस्तारून व्यापक अनुभवांचा अनुभव घेणे ही सध्याची लक्झरीची संकल्पना आहे. आमच्या ग्राहकांनाही अत्यंत आलिशानपणे, विनासायास आणि कोणतीही तडजोड न करता आयुष्यातील प्रत्येक अनुभव, मग तो कोणत्याही आव्हानात्मक प्रतलावरील का असे ना, घ्यायला आवडतो. याच कारणास्तव त्यांनी आम्हाला अशी रोल्स रॉइस तयार करायला सांगितली जी कोणतीही तडजोड न करता त्यांना हव्या त्या प्रतलावर घेऊन जाईल. कलिनन ही त्यांच्या सर्व अपेक्षा पूर्ण करणारी कार आहे. तिची सफर प्रत्येक प्रतलावर विनासायास होते.*

*ती अतुलनीय आहे आणि सुपर-लक्झरी प्रवासाचे सर्व निकष या गाडीत सामावलेले आहेत. त्यामुळे रोल्स रॉइसची 'विनासायास' (एफर्टलेस) ही भावमूल्ये प्रत्यक्षात उतरली आहे. त्यामुळे कलिननने संपूर्ण जगालाच आपल्या आवाक्यात घेतले आहे.*

***टॉर्स्टन मुलर-ऑटव्होस, मुख्य कार्यकारी अधिकारी, रोल्स रॉइस मोटर कार्स***

परिचय: भारत, एक चाचणी व्यासपीठ

**जेव्हा रोल्स रॉइसने ३ वर्षांपूर्वी कलिनन सादर करण्याबाबत घोषणा केली तेव्हा एसयूव्ही बाजारपेठेत लक्झरी, परफॉरमन्स आणि उपयुक्ततेच्या बाबतीत या आधी कधीही न पाहिलेली आणि जगभरातील ग्राहकांनी तयार करण्यास सांगितलेली 'एसयूव्हींची रोल्स रॉइस' विचारात घेतली होती. या ग्राहकांपैकी बहुतेक ग्राहक तरूण, यशस्वी, प्रचंड नेट वर्थ (संपत्ती) असलेल्या व्यक्ती होत्या. या व्यक्ती अनुभवात्मक अर्थव्यवस्थेमध्ये (एक्स्पिरिअन्स इकोनॉमी) मोठ्या प्रमाणावर गुंतलेल्या आहेत. त्यांना अशी रोल्स रॉइस हवी आहे, जी पृथ्वीच्या कोणत्याही टोकापर्यंत परिपूर्ण लक्झरीने घेऊन जाईल.**

**इतिहास पाहता रोल्स रॉइसने प्रयत्नपूर्वक आपली प्रतिमा घडविली आहे. १९०७ साली ब्रिटिश व्यावसायिक फ्रँक नॉर्बरी यांनी रोल्स रॉइस भारताला परिचित करून दिली. त्या वेळी त्यांनी 'सिल्व्हर घोस्ट'ने मुंबई ते कोल्हापूर हा घाट-वळणांचा ६२० मैलांचा खडबडीत रस्ता कोणतीही अनुचित घटना वा गाडीमध्ये कोणताही बिघाड न होता पार केला होता. त्यानंतर भारतभरातील महाराजे आणि महाराण्यांकडून रोल्स रॉइसकडे मागणीचा ओघ प्रचंड वाढला. त्यांनी आपल्या रोल्स रॉइस गाड्या विविध प्रकारचे भूभाग असलेल्या या देशांतील जंगलांमधून प्रवास करण्यासाठी वापरण्यात आल्या.**

कलिनन काय आहे?

**रोल्स रॉइस कलिनन हे यापूर्वी कधीही न पाहिलेला रोल्स रॉइसचा नवा अवतार आहे. जेव्हा सर हेन्री रॉइस म्हणाले, "जे काही कराल त्यात परिपूर्णतेचा ध्यास असू दे. जे सर्वोत्तम असेल ते घ्या आणि ते अधिक चांगले करण्याचा प्रयत्न करा. जर ते अस्तित्वात नसेल तर ते घडवा" तेव्हा त्यांच्या मनात कलिननचा विचार असावा.**

**"एसयूव्ही बाजारपेठेत जी वैशिष्ट्ये उपलब्ध होत नाही, अशी असामान्य वैशिष्ट्ये असलेली गाडी आम्हाला सादर करायची आहे, हे आम्हाला माहीत होते.", असे मुलर-ऑटव्होस पुढे म्हणतात. "त्यांना आपल्या जगण्यामध्ये कोणत्याही प्रकारची मर्यादा किंवा तडजोड मान्य नसते. ते नवे उद्गाते आहेत आणि त्यांना आयुष्यातील प्रत्येक अनुभव हा साहसपूर्ण आणि धाडसी असावा असे वाटते. आयुष्याकडे पाहण्याचा दृष्टिकोन अशा प्रकारचा असेल तर त्यांना गाडीही अशीच हवी, जी त्यांनी सर्वोत्तम लक्झरी देते आणि शैलीदारपणे म्हणजेच रोल्स रॉइसच्या शैलीत प्रत्येक ठिकाणी घेऊन जाईल. म्हणूनच कलिलनची निर्मिती करण्यात आली आहे.**

**हे सर्व लक्षात घेता, या नव्या, तरूण आणि साहसी ग्राहकांना अशी रोल्स रॉइस हवी होती, जी त्यांना चाकोरीबाहेरच्या रस्त्यांवर घेऊन जाईल आणि अत्यंत समृद्ध करणारे अनुभव बहाल करेल. त्यांना सर्वसाधारणपणे आढळणारी एसयूव्ही नको आहे. अशा एसयूव्हींमध्ये टू बॉक्स फॉर्म्युलामुळे केबिनमधील आवाज वाढलेला असतो. शेअर्ड प्लॅटफॉर्ममुळे परफॉर्मन्स आणि आरामदायीपणावर परिणाम होतो; तुम्हाला चांगल्या रस्ता किंवा ओबडधोबड वाट यापैकी एकाच ठिकाणी सर्वोत्तम अनुभव मिळतो. किंवा जमिनीच्या जवळ असलेली, कमी वैशिष्ट्ये असलेली अजून एक एसयूव्ही असते आणि ती आधीपासून असलेल्या कारच्या गर्दीमधली अजून एक कार होऊन बसते.**

**“कलिननमध्ये विशुद्ध रूपातील लक्झरी आणि परिपूर्ण व्यवहार्यता व ऑफ-रोड क्षमतेची सांगड घालण्यात आली आहे.”, अशी प्रतिक्रिया मुलर-ऑटव्होस देतात. “एफर्टलेस, एव्हरीव्हेअर (विनासायास, कुठेही) हे कलिननचे केवळ वचनच नाही तर ती वस्तुस्थिती आहे.**

**लक्झरी ही एफर्टलेस, एव्हरीव्हेअर मिळावी हे अधिकृत रोल्स रॉइस एसयूव्ही करण्यात झालेले रोल्स रॉइसच्या दृष्टिकोनातील परिवर्तन आहे. त्याचे अगदी दर्शनीय लक्षण म्हणजे कलिननचा क्रांतिकारी पार्श्वभाग.**

**रोल्स रॉइसमध्ये प्रथमच मागील बाजूने उघडणारे द्वार देण्यात आले. त्याला 'क्लास्प' असे म्हणतात. सध्याच्या काळात सामान कारच्या टपावर चढविले जाते, जेणेकरून प्रवाशांना सामान सोबत घेऊन बसावे लागू नये. प्रवाशांचा हा कल लक्षात घेत कलिननची मागची बाजू दोन भागांत ‘डी बॅक’ प्रकारात विभागण्यात आली आहे. यापैकी सामान ठेवण्याचा भाग राखीव आहे. चावीवरील एक बटन दाबल्यावर क्लास्प दोन भागात आपोआप उघडते आणि बंद होते.**

**मालकाच्या निश्चित गरजांनुसार कारमधील सर्वात आरामदायी आसने उपलब्ध करून देण्याच्या दृष्टीने कलिननच्या मागील बाजूच्या कम्पार्टमेंटमची रचना करण्यात आली आहे.**

**लाउंज सीटचे कॉन्फिगरेशन दोन पर्यायांसाठी अधिक उपयुक्त आहे. मागील बाजूस तिघांसाठी आसनव्यवस्था असल्यामुळे कुटुंबांना या गाडीचे अधिक आकर्षण असेल. मागील बाजूच्या आसनांची घडी पडू शकते. रोल्स रॉइसमध्ये प्रथमच अशी रचना करण्यात आली आहे.**

**बूट (आसनाच्या मागील बाजूस असलेले) किंवा डोअर (दरवाजामधील) पॉकेटमधील योग्य बटण दाबून ही सीट विविध कॉन्फिगरेशनमध्ये पुढे किंवा मागे जाते. एकदा बटण दाबल्यावर अत्यंत सहजतेने सीट वाकते, त्याच वेळी हेडरेस्ट वरील बाजूस सरकते जेणेकरून सीट कुशनवर कसलाही ठसा उमटू नये. दोन्ही सीट बॅक्स पूर्णपणे फोल्ड (घडी) होऊ शकतात. त्यामुळे सामान ठेवण्यासाठी सलग जागा उपलब्ध होते आणि कार २/३ व १/३ अशी विभागली जाते. त्यामुळे या गाडीची व्यवहार्यता अजून वाढते. त्यामुळे मागील बाजूस बसलेले प्रवासी भरपूर सामान घेऊन प्रवास करू शकतात किंवा मागील बाजूस असलेली कार्पेटेड सीट बॅकचा वैयक्तिक मौल्यवान वस्तू ठेवण्यासाठीही उपयोग केला जाऊ शकतो.**

**ज्यांना आपल्या साहससफरीमधून मोठ्या आकाराच्या वस्तू वाहून आणायच्या आहेत, त्यांच्यासाठी कलिननच्या मागील बाजूस विविध प्रकारची व्यवस्था उपलब्ध करून देण्यात आली आहे.**

**मागील बाजूचे कम्पार्टमेंट किंवा बूट एरियामध्ये ५६० लीटरची जागा उपलब्ध होते आणि पार्सल शेल्फ काढल्यास ६०० लीटरची जागा उपलब्ध होऊ शकते. त्याचप्रमाणे मागील बाजूस असलेल्या आसनांचा पाया बूट फ्लोअरपेक्षा उंच आहे, त्यामुळे मागील बाजूस असलेल्या दोन्ही सीट्स फोल्ड होऊ शकतात. बूट स्पेसमध्ये ठेवलेल्या वस्तू सरकत नाहीत आणि त्या व्यवस्थित जागच्या जागी राहतात. इतर एसयूव्हींमध्ये अशी रचना नसते. पण ज्यांना आपल्या लांब आकाराची वस्तू कारमधून घेऊन यायची आहे त्यांच्यासाठी २२४५ मिमी लांबीची आणि १९३० लीटरची क्षमता असलेली जागा बूट फ्लोअरला इलेक्ट्रॉनिक यंत्रणेने वर उचलून त्याला सीटच्या बेसशी जुळवून घेता येऊ शकते, जेणेकरून ती लांब वस्तू विनासायास आतील बाजू सरकवता येऊ शकते.**

**रोल्स रॉइस ग्राहकाला त्याच्या इच्छेनुसार कलिनन हवी असते, हे ध्यानात घेत दुसऱ्या प्रकारचे रिअर कॉन्फिगरेशनचा पर्याय उपलब्ध करून देण्यात आला आहे.**

**ज्यांना एसयूव्हीच्या व्यवहार्यतेपेक्षा सर्वाधिक लक्झरीचा अनुभव घ्यायचा आहे त्यांच्यासाठी वैयक्तिक आसनव्यवस्थेचे कॉन्फिगरेशन देऊ करण्यात आले आहे. मागील बाजूस असलेल्या दोन सीट या एका जागी असलेल्या फिक्स्ड रिअर सेंटर कन्सोलने विभागलेल्या आहे. त्यात ड्रिंक्स कॅबिनेट आणि रोल्स रॉइस व्हिस्की ग्लास व डिकॅन्टर, शॅम्पेन फ्ल्युट्स आणि रेफ्रिजरेटरचा समावेश आहे. त्याचप्रमाणे मागील बाजूस बसलेल्या व्यक्तील संपूर्ण आराम मिळावा या दृष्टीने त्या सीट्स खाली-वर होऊ शकतात.**

**कलिननच्या या कॉन्फिगरेशनमध्ये रोल्स रॉइसची परम लक्झरी देणारे गुणवैशिष्ट्य म्हणजे पहिली खरोखरीची थ्री बॉक्स एसयूव्ही. जेव्हा माणसे सामान घेऊन प्रवास करत नव्हती तेव्हाच्या काळापासून प्रेरणा घेऊन, पॅसेंजर केबिन आणि सामान ठेवण्याची जागा यांच्या काचेची भिंत बसविण्यात आली आहे. त्यामुळे तेथे बसलेल्या व्यक्तींसाठी एक अंतर्गत इकोसिस्टिम तयार करण्यात आली आहे. या केबिनमधील सुधारित व या श्रेणीतील सर्वोत्तम आवाजरहित जागा मिळण्यासोबतच या केबिनचा अतिशय उष्ण तसेच अतिशय थंड हवामानातही फायदा होतो. काचेच्या भिंतीमुळे, कारचा सामान ठेवण्याचा भाग उघडल्यावरही प्रवासी योग्य तापमानात राहू शकतात.**

प्रतीक्षा साहससफरीची

**ग्राहकाच्या पसंतीनुसार असलेल्या चावीवरील अनलॉक बटण दाबून किंवा अनोखा लोभस स्पर्श असलेल्या स्टीटच्या डोअर हँडलने कलिनन सफरीसाठी तयार होते. कलिननचे रोल्स रॉइस कोच डोअर्स संपूर्णपणे उघडून चालकाचे आणि प्रवाशांचे साहससफरीसाठी स्वागत करतात आणि ही गाडी ४० मिमी खाली बसते जेणेकरून या गाडीत सहज शिरता यावे.**

**थेट केबिनमध्ये प्रवेश केल्यावर दरवाजांचे रुंद अॅपरर्चर आणि संपूर्ण सपाट प्रतलामुळे चालक आणि प्रवासी दरवाजा बंद करणारे बटण दाबतात आणि कलिननच्या केबिनमध्ये अत्यंत आरामात स्थानापन्न होतात. किंवा दरवाजाच्या बाहेरील बाजूस असलेल्या हँडल्सच्या वन टच सेन्सरला स्पर्श केल्यास दरवाजे बाहेरील बाजूने आपोआप बंद होतात.**

**स्टार्ट बटणाला स्पर्श केल्यावर कलिनन ४० मिमी वर उचलली जाते आणि स्टँडर्ड, यथायोग्य प्रवाससज्ज उंचीपर्यंत येते. त्यामुळे गाडी सुरू झाल्यावर प्रवाशांना बाहेरच्या जगाचा आस्वाद घेण्यासाठी योग्य स्थिती प्राप्त होते.**

**कलिननच्या छोट्या, छोट्या स्टिअरिंग व्हीलमुळे चालकाला ही कलिनन ही ड्रायव्हर्स कार वाटते. कलिननचे उबदार लवचिक रिम तुम्ही एका दीर्घ प्रवासासाठी निघाल्याची सूचना देते आणि उबदार व व्हेंटिलेटेड सीट्समुळे प्रवासी सुयोग्य प्रकारे वातावरणाशी रुळतात. कलिननचे सारथ्य करण्यास तयार असलेल्या चालकाच्या सज्ज स्थितीत सर्व उपकरणे आणि तंत्रज्ञान त्याला स्पष्टपणे दिसत असते त्या उपकरणांपर्यंत तंत्रज्ञानापर्यंत त्याला सहज पोहोचता येते.**

**सर्व माहिती अद्ययावत डिजिटल उपकरणांच्या माध्यमातून दिली जाते. या उपकऱणांचा डिस्प्ले स्वच्छ आणि सुंदर व्हर्च्युअल सुयांचा, रोल्स रॉइसच्या दागिन्यांसारख्या दिसणाऱ्या चॅपलेट्स आणि स्वच्छ दिसणाऱ्या अक्षरांचा आहे.**

**गाडी प्रवासासाठी निघताना लगबगीने कार्ये,नकाशा दिसावा, गाडी सज्ज व्हावी या दृष्टीने या गाडीतील सेंट्रल इन्फॉर्मेशन सिस्टिमची रचना करण्यात आली आहे. हे पोर्टल आदर्शवत अशा स्पिरिट ऑफ एक्स्टसी नियंत्रकाच्या माध्यमातून नियंत्रित करता येते. या कन्सोलवर ऑफ रोड, हिल डिसेंट आणि एअर सस्पेन्शन उंचीची अॅडजस्टमेंट करण्यासाठीचे कंट्रोल या कन्सोलवर आहेत.**

**या गाडीत असलेल्या इतर अनेक अद्ययावत तंत्रज्ञानामुळे रोल्स रॉइस कलिनन ही तंत्रज्ञानदृष्ट्या जगातील सर्वात अद्ययावत कार आहे.**

**इतर उपकरणांमध्ये पुढील उपकरणांचा समावेश आहे: नाईट व्हिजन आणि व्हिजन असिस्ट, ज्यात दिवसा आणि रात्रीच्या वन्यजीवन व पादचाऱ्यांची चेतावनी देण्यात येते. सतर्कता साहाय्यक; पॅनारोमिक व्ह्यू असलेली ३ कॅमेरा सिस्टिम, सगळीकडील दृश्ये पाहण्याची सोय आणि हेलिकॉप्टर व्ह्यू, अॅक्टिव्ह क्रुझ कंट्रोल, कोलिजन वॉर्निंग (धडकण्याची चेतावनी), क्रॉस ट्रॅफिक वॉर्निंग, लेन डिपार्चर आणि लेन चेंज वॉर्निंग; ७X३ हाय रिसोल्युशन हेड-अप डिस्प्ले, वायफाय हॉटस्पॉट आणि अत्याधुनिक दिशादर्शक आणि मनोरंजन यंत्रणा त्यात समावेश आहे.**

**गाडीचे सारथ्य करण्याची जबाबदारी ज्यांच्यावर नाही ते प्रवासी अत्यंत आरामदायी स्थिती आजुबाजूच्या सौंदर्याचा आस्वाद घेऊ शकतात. रोल्स रॉइसच्या पॅव्हेलिअन सीटिंग रचनेमुळे मागील बाजूस असलेले प्रवासी पुढील बाजूस असलेल्या प्रवाशांच्या तुलनेत वरच्या बाजूस असतात. कलिननच्या विशाल खिडक्या आणि या क्षेत्रातील सर्वोत्तम काचेच्या छतामुळे या गाडीतून आपल्या सभोवतालच्या दृश्यांचा पुरेपूर आनंद घेता येतो. आणि त्यांना आपण कुठे आहोत हे जाणून घ्यायचे असेल किंवा त्यांनी शोधलेल्या जागेचे नक्की ठिकाण पाहायचे असेल तर त्यांना मागील बाजूस असलेल्या टचस्क्रीन नकाशावर फक्त टॅप करायचे आहे.**

**या केबिन असलेल्या ५ यूएसबी पोर्ट्सच्या माध्यमातून सर्व इलेक्ट्रॉनिक उपकरणे चार्ज करता येतील. त्यामुळे छायाचित्रणाची एकही संधी हुकणार नाही. त्याचप्रमाणे पुढील केबिनमध्ये फोन वायरलेस तंत्रज्ञानानेही चार्ज करता येऊ शकतात.**

**त्याचप्रमाणे एखाद्या दर्गम ठिकाणी पोहोचल्यावर प्रवासी आपली ट्राउझर न मळवता उतरू शकतात. कारण पुढील आणि मागील दरवाजे कलीननच्या उंबरठ्याखाली उघडतात. त्यामुळे सगळी धुळ दरवाजाच्या बाहेरच राहते. हे वैशिष्ट्य केवळ रोल्स रॉइसतर्फे विचारात घेण्यात आले आहे.**

रोल्स रॉइसचे ऑथेन्टिक इंजिनीअरिंग – एव्हरीव्हेअर

**रोल्स रॉइस कलिनन एसयूव्ही तयार करण्यामागे रोल्स रॉइसच्या स्वत:चे ऑल अॅल्युमिनिअम आर्किटेक्चर हे मूळ होते.**

**कलिनन तयार करताना आर्किटेक्चर ऑफ लक्झरी अनुकूल ठरते. कलिननच्या निर्मिती चमूने जाईल्स टेलर आणि त्याच्या डिझाईन टीमने आखून दिलेल्या हाय-बॉडिड कार डिझाईन टेम्प्लेटमध्ये आर्किटेक्चर ऑफ लक्झरी अंगीकारले. कारण या रचनेमध्ये जुळवून घेण्याची क्षमता अंतर्भूत आहे.**

**खालपासून वरपर्यंत ते अशा प्रकारे डिझाईन करण्यात आले होते की, ते भविष्यातील रोल्स रॉइसच्या मॉडेल्समध्ये वापरता येईल. त्यात विविध प्रोपल्शन, ट्रॅक्शन आणि कंट्रोल सिस्टिमचा समाविष्ट असतील. त्यामुळे भविष्यातील उत्पादन वाटचालीचा पाया रचला गेला.**

**आयकॉनिक डिझाईन व अस्तित्व, कोणत्याही प्रकारची तडजोड नसलेला आरामदायीपणा, जागा आणि उपयुक्तता, अद्ययावत तंत्रज्ञान आणि अतुलनीय ऑन-रोड व ऑफ रोड ड्रायव्हिंगचा अनुभव व क्षमता डिलिव्हर करण्यासाठी कलिननमध्ये या नव्या आर्किटेक्चरचा अत्यंत वेगळ्या प्रकारे उपयोग करण्यात आला आहे.**

**पायाभूत आर्किटेक्चरच्या सुट्या भागांची पुनर्रचना करून अशी स्पेसफ्रेम तयार कऱण्यात आली जी उंच आणि बुटकी होती, आणि त्याचवेळी रोल्स रॉइसच्या या आधीच्या कोणत्याही गाडीमध्ये हे वैशिष्ट्य देण्यात आले नव्हते - टेलगेट अर्थात मागील बाजूकडून उघडणारा दरवाजा.**

**खडबडीत भूभागावरही आरामदायी प्रवास अनुभव देणाऱ्या या वर्गातील सर्वोत्तम कामगिरीसाठी कारच्या बाह्यरचनेची मजबूती नव्या अॅल्युमिनिअम सब-स्ट्रक्चरमुळे साध्य होते.**

ऑफ-रोड घेतलेली मॅजिक कार्पेट राईड

**कलिनन ही गाडी एफर्टलेस, एव्हरीव्हेअर व्हावी याची खातरजमा करण्यासाठी या आर्किटेक्चरमध्ये नव्या तंत्रज्ञानाची सांगड घालण्यात आली. इंजिनीअरिंग टीमने रोल्स रॉइसची प्रसिद्ध ऑफ रोड मॅजिक कार्पेट राईड अंतर्भूत करणारी ड्राईव्हट्रेन तयार करून सुरुवात केली.**

**“कलिननसाठी तयार केलेल्या ड्राईव्हट्रेन सिस्टिमला एक महत्त्वाची कामगिरी पार पाडायची होती”, कलिननच्या इंजिनीअरिंग प्रकल्प प्रमुख कॅरोलाईन क्रायस्मर माहिती देतात, “एकीकडे रोल्स रॉइसची मॅजिक कार्पेट राइड सर्व प्रकारच्या भूभागांवर शक्य करायची होती, आणि त्याचबरोबर एसयूव्ही वर्गातील रस्त्यावरील कामगिरीही तेवढीच अत्युच्च ठेवायची होती.”**

**रोल्स रॉइसच्या नव्या सुलभ आर्किटेक्चरमुळे आणि सेल्फ लेव्हलिंग सस्पेन्शनच्या नव्या जनरेशनमुळे मॅजिक कार्पेट राईड ऑफ रोड आणि ऑन रोड तेवढीच प्रभावी ठरते. सध्या अस्तित्वात असलेल्या एअर सस्पेन्शन यंत्रणेची पुनर्रचना करण्यात आली असून त्यात अत्यंत खडबडीत रस्त्यावरील धक्के सहन करणारी अधिक जास्त हवेचे वस्तुमान असलेले आकारने अधिक मोठे एअर स्ट्रट समाविष्ट आहेत.** ड्राईव्ह आणि प्रॉप शॅफ्ट्सचे बळकटीकरण, पुढीला व मागील चाकांना दिलेली ड्राईव्हची सुविधा रोल्स रॉइसच्या इतिहासात प्रथमच देण्यात आली आहे. त्याचप्रमाणे ६.७५ लीटरच्या ट्विन टर्बो व्ही १२ रोल्स रॉइस इंजिनमधून मिळणारा किमान रिव्होल्युशनला मिळणारा (१,६०० आरपीएम) सुयोग्य टॉर्क (८५० एनएम) यामुळे आतापर्यंत आधुनिक रोल्स रॉइस मालकांनी आतापर्यंत ज्या ठिकाणी गेले नाहीत तेथे कलिनन त्यांना घेऊन जाणार आहे.

**सस्पेन्शन यंत्रणा दर सेकंदाला लाखो गणने करते कारण ती बॉडी व चाकाचा वेग, स्टिअरिंगकडून मिळणारी माहिती आणि कॅमेऱ्याकडून मिळणारी माहिती असलेल्या शॉक अॅबसॉर्बर अॅडजस्टमेंट यंत्रणेकडून मिळणारी माहिती दर सेकंदाला बदलत असते. नवी डबल विशबोन असलेली पुढील बाजूकडील अॅक्सल आणि ५ लिंक मागील बाजूकडील अॅक्सल सपाट रस्त्यावर अप्रतिम नियंत्रण देते आणि अविश्वसनीय चपळता व स्थैर्य मिळते. त्याचप्रमाणे फोर व्हील स्टिअरिंग असल्यामुळे चालविण्याची क्षमता आणि वेग यात खूपच फायदा होतो.**

**ऑफ रोड गाडी चालविताना इलेक्ट्रॉनिकली नियंत्रित शॉक अॅबसॉर्बर अॅडजस्टमेंट सिस्टिम एअर कम्प्रेशन सिस्टिम वापरते. जे चाक ट्रॅक्शन सोडत आहे त्या चाकाला सक्रियतेने खाली ढकलते आणि चाक नेहमी जमिनीवर राहील आणि जास्तीत जास्त टॉर्क सगळ्या चाकांना मिळेल याची खातरजमा करते.**

**“थोडक्यात सांगायचे तर, ज्यामुळे ही कार ऑन रोड महान ठरते, त्याच कारणामुळे ऑफ रोडसुद्धा अप्रतिम ठरते.”, अशा शब्दांता क्रायस्मर यांनी या गाडीविषयी मत व्यक्त केले.**

**रोल्स रॉइस ही एफर्टलेस, एव्हरीव्हेअर आहे याची हमी एक बटण देते. रोल्स रॉइसमध्ये ज्या बटणाला एव्हरीव्हेअर बटण म्हणून ओळखले जाते, ते बटण दाबल्यावर वर नमूद केलेली रोल्स रॉइसच्या अभियांत्रिकीची सर्व वैशिष्ट्ये उपयोगात आणण्यासाठी आणि कलिननची ऑफ रोड क्षमता कार्यान्वित होते.**

**एकदा ते बटण दाबले की चालक कोणत्याही प्रकारच्या भूभागावर ऑफ रोड सेटिंगचे कौशल्या वापरू शकतो, मग तो खडबडीत रस्ता असो, पाणथळीची जागा असो, ओले गवत असो, चिखल, बर्फ किंवा वाळू असो, या गाडीच्या सर्व चाकांना ८५०एनएम एवढा टॉर्क अखंडितपणे मिळतो. कलिननच्या सर्वात उंच राइड हाइटमुळे कोणत्याही सुपर लक्झरी एसयूव्हीपेक्षा अधिक म्हणजे ५४० मिमीची वेडिंग डेप्थ (कारच्या संवेदनशील भागांपासून जमिनीपर्यंतची खोली) मिळते.**

निसर्गाच्या गतीने डिझायनिंग

**“ऑटोमोटिव्ह डिझाइनच्या इतिहासात सध्याच्या घडील एसयूव्ही एकसारख्या आणि सर्वसाधारण झाल्या आहेत.”, असे रोल्स रॉइस मोटर कार्सचे डिझाईन संचालक जाईल्स टेलर म्हणतात. “टू बॉक्स सिल्हाउट आणि डांबरी रस्त्यावरून खाली उतरून चालणाऱ्या कोणत्याही गाडीला एसयूव्ही म्हणण्याची पद्धत रुढ झाली आहे. आम्ही एका खऱ्याखुऱ्या थ्री बॉक्स सर्व भूभागांवर चालणाऱ्या हाय बॉडी असलेल्या कारची रचना केली. त्यात पारंपरिक डिझाइनला आव्हान देणारी डिझाईन तयार केले आणि त्या गाडीमध्ये अशी क्षमता समाविष्ट केली, ज्याने आमच्या ग्राहकांच्या साहसी इच्छा पूर्ण होतील.**

**आर्किटेक्चर ऑफ लक्झरीवर काम करत टेलर आणि त्याच्या टीमने अपेक्षापूर्ती करणारे डिझाईन तयार केले. आदर्शवत डिझाईन, रोल्स रॉइसचे अंतर्गत आणि बाह्य प्रमाण राखून आणि लक्झरीमध्ये कोणत्याही प्रकारची तडजोड न करता ही कार तयार करण्यात आली आहे.**

**मजबूती आणि पॉवर ही दोन गुणवैशिष्ट्ये कलिननच्या पुढील बाजूकडून दिसून येतात. लाइट्स आणि एअर इनटेकसारखी प्रमुख वैशिष्ट्ये कलिननच्या बाह्यबाजूमध्ये खोलवर बसविण्यात आली आहेत, तर ठळक उभ्या आणि आडव्या रेषा पॉवरफुल तोंडवळा तयार करतात.पॅन्थेनॉन ग्रिलच्या वरील बाजूस असलेल्या सॅक्सन योद्ध्याच्या उठावदार ललाटासारखी रेषा वाहते आणि भुवईसारखे दिवसा सुरू राहणारे दिवे उठून दिसतात. या दृष्टिकोनामुळे कलिननच्या अग्रभागाला एक भक्कम तोंडवळा प्राप्त होतो.**

**हाताने पॉलीश केलेल्या स्टीलपासून ग्रिल तयार कले आहे. पण कलिननमध्ये हे ग्रिल आजुबाजूच्या बॉडीवर्कपेक्षा किंचित वर पुढे ढकलण्यात आले आहे. रोल्स रॉइस बॅज आणि स्पिरिट ऑफ एक्स्टसी विंगच्या रेषेच्या वरील बाजूस आहे. त्यामुळे एक वैशिष्ट्यपूर्ण दृष्टिकोन बिंदू प्राप्त होतो.**

**कलिननच्या समोरील भागाकडून ए पिलरपासून जाणाऱ्या आणि बोनेटच्या कडेपर्यंत पोहोचणाऱ्या, वर ग्रिलच्या बाजूकडील आणि मेटल स्कीड प्लेटपर्यंत जुळणाऱ्या उभ्या रेषा या कारची उंची आणि तिचे ठळक व्यक्तिमत्व दर्शवतात.**

**बाजूनकडून पाहताना कलिननची उपयुक्तता स्पष्टपणे दिसून येते. तेथे रोल्स रॉइसच्या लांबसडक बोनेट प्रोफाईलचा ठामपणा दिसून येतो, ज्यात कारचे बोनेट हे विंग्जपेक्षा किंचित उंच असून त्यातून भक्कमपणा दर्शविला जातो.**

**हीच रेषा त्यानंतर वरील बाजूस जाऊन ए-पिलरला जाऊन मिळते आणि कलिननला तब्बल १८३६ मिमीची उंची प्राप्त होते. बाजूने दिसणाऱ्या धातूच्या प्रमाणात असलेली ही उंची अधिक उठावदार दिसते. बी-पिलरच्या थोडंसं वरून जाणारी छताची रचना गतिशील आहे आणि ती मागच्या बाजूच्या काचेपर्यंत जाताना अधिक गतिशील होत जात बूट लिडमध्ये अत्यंत नाजूकपणे सामावून जाते. ही रचना कारच्या बाहेरील बाजूस असलेल्या कप्प्यात मालकाचे सामान वाहून नेणाऱ्या १९३० च्या दशकातील डी-बॅक रोल्स रॉइसची आठवण करून देते.**

**कलिननची मागील बाजूही कार्यक्षमता दर्शवते. या भागाची रचना कार्यानुरूप आधाररेषा दर्शविते. कोणताही दागिना यापुढे झोकाळून जाईल. उदाहरणार्थ, रोल्स रॉइसजा बॅज आपल्याचा छोट्याशा प्लिन्थवर आणि नंबर प्लेट हाउसिंगवरील पातळ मेटल फिनिशरवर दिमाखाने मिरवतो. मागील बाजूच्या दिव्यांचे डिझाईनही सरल आहे. दोन निमुळत्या उभ्या युनिट्समध्ये सर्व दिवे आणि त्यांच्या मध्यभागी ज्वेलरीच्या निमुळत्या पट्ट्या जडविण्यात आल्या आहेत. कार्यानुरूपतेचे अंतिम चिन्ह म्हणजे बाहरील बाजूस येणारे मेटल एक्झॉस्ट पाइप आणि स्कीड प्लेट. हे दोन्ही घटक कलिननची पॉवर आणि क्षमता दर्शवितात.**

**आतील बाजूस कलिननच्या केबिमध्ये ऑथेन्टिक रोल्स रॉइस लक्झरीची सरल, सममित कार्यक्षमतेशी सांगड घालण्यात आली असून त्यातून कारची जात्याच असलेली ताकद दर्शविण्यात येते. डॅशबोर्डचे प्रावरण व सेंटर स्टॅक किंवा दरवाजांवरील आर्मरेस्ट, स्ट्रक्चरल आडवे व उभे घटक इंटिरिअर डिझाईनसाठी भक्कम पाया देऊ करतात.**

**सेंटर स्टॅकची रचना हस्तरचित धातूच्या खांबानी तयार करण्यात आली आहे. हे सेंटर स्टॅक वरील प्रावरण आणि मिडल कन्सोलला जोडतात आणि त्यातून भक्कमपणा दिसून येतो, त्याचबरोबर या प्रावरणाचे आडवे घटक सस्पेंड करून प्रावरणाला अधिक वर्चस्ववादी रूप प्राप्त होते.**

**वरील प्रावरण हे नव्याने विकसित केलेला समकालीन बॉक्स ग्रेन काळ्या चामड्याचा पेहेराव आहे. हा टिकाऊ आणि जलरोधक चामड्यापासून तयार केलेला आहे. हे चामडे इटालियन उच्च दर्जाचे लगेज आणि हँडबॅगच्या डिझाईनमध्ये वापरण्यात येते. संपूर्ण वरील विभागात हे चामडे लावलेले असल्यामुळे या प्रावरणाला एक रुंदी प्राप्त होते. त्यामुळे घड्याळ आणि एअर व्हेंटसारखे दागिन्यांसारखे दिसणारे घटक उठून दिसतात.**

**वरील भागाला पूरक अशी लाकडाची पट्टी आहे जी त्रिमितीमध्ये रूपित करण्यात आली आहे, जेणेकरून ती सेंटर स्टॅकमधून बाहेरच्या बाजूला प्रसूत होते, तर दुसरीकडे संपूर्ण डॅशबोर्ड चामड्याच्या पॅड्सनी खालील आणि वरील बाजूकडून झाकलेला आहे. वरील बाजूस असलेले पॅड पंखासारख्या आकाराचे आहे, जे बळकटीचे, गतीचे आणि कॉकपिटच्या कार्यक्षमतेचे द्योतक आहे.**

**शेवटी, कलिननमधील सीट्स या बोल्ड आणि आत्मविश्वासपूर्ण गुणवैशिष्ट्ये सादर करतात, ज्यातून रोल्स रॉइसचा दर्जा आणि हस्तकौशल्य दिसून येते. कलिननच्या अधिक कॅज्युअल आणि डायनामिक दर्जाला साजेसी डिझाईन करण्यात आली असून त्यातून साधे समकालीन हॉर्श शू (अश्वखुरांचे) ग्राफिक दर्शविण्यात येते, सीटच्या साहाय्यक उशीवर भर देते. या नव्या सीटमध्येही रोल्स रॉइसचे चर्मकारीतील कौशल्य दिसून येते. त्यात संपूर्ण बॅकरेस्ट पॅनल चामड्याच्या एकाच तुकड्यापासून तयार केला असून त्यामुळे त्रिमितीय पृष्ठभाग उठावदार होतो.**

**अंतर्गत रचनेतील सर्व भाग उबदार होतात. यात पढील दरवाजाचे आर्मरेस्ट, फ्रंट सेंटर कन्सोल लीड, लोअर सी-पिलर, आर्मरेस्टची मागील बाजू आणि रिअर सेंटर आर्मरेस्ट यांचा समावेश आहे.**

एक जीवन, अनेक जीवनशैली

**तुमच्या दुर्गम भागापर्यंत प्रवास करणे हा रोल्स रॉइस कलिननमधील साहस प्रवासाचा केवळ पहिला भाग आहे. त्यानंतर रोल्स रॉइस रिक्रिएशन मोड्यूलच्या माध्यमातून मौजमजा तुमची वाट पाहत असेल.**

**फ्लाय फिशिंग, छायाचित्रण, प्रस्तरारोहण (रॉक क्लाइंबिंग), स्नोबोर्डिंग, पॅरासेंडिंग, काईट बोर्डिंग, बेस जम्पिंग, व्होल्कॅनो बोर्डिंग किंवा नुसतंच बसून समोरच्या दृश्याचा आस्वाद घेणे, यापैकी काहीही करायचं असेल तर रोल्स रॉइस बीस्पोक कलेक्टिव्हमुळे ते शक्य आहे. कलिननच्या बूट स्पेसमध्ये प्रत्येक उपक्रमासाठी निश्चित जागा आहे, प्रत्येक रिक्रिएशन मोड्यूलमध्ये मोटरचलित कप्पा आहे ज्यात कलिननच्या मालकाच्या इच्छेनुसार उपकरणे आणि संबंधित साहित्य राहू शकते. जेव्हा मालकाला खेळायची इच्छा असेल तेव्हा तो कप्पा स्वत:ला सादर करतो.**

**-समाप्त-**

अधिक माहिती

**तुम्ही या बातमीची पुढील वाटचाल #EffortlessEverywhere या हॅशटॅगने सोशल मीडियावर फॉलो करू शकता. आमच्या वेबसाईटवर, PressClub वर तुम्हाला या गाडीचे विस्तृत प्रसिद्धी पत्रक, प्रेस कीट आणि निवडक हाय रिसोल्युशन डाऊनलोड करण्यासारखी छायाचित्रे आणि व्हिडिओ क्षणचित्रे उपलब्ध आहेत. तुम्हाला Twitter आणि Instagram वर रोल्स रॉइस मोटर कार्सच्या जनसंपर्क टीमशी संवाद साधता येऊ शकतो.**

कलिननवर एक दृष्टिक्षेप

* **२०१८ सालातील सर्वात प्रतीक्षा असलेली कार आणि कदाचित सर्वात आतुरतेने वाट पाहिली गेलेली रोल्स रॉइसची कार**
* **जगात सापडलेल्या सर्वात मोठ्या हिऱ्याच्या नावावरून या गाडीचे नामकरण करण्यात आले आहे, जो आता ब्रिटिश मुकुटाचा एक हिस्सा आहे.**
* **सर्व भूभागांवर चालणारी हाय बॉडी असलेली कार. या कारच्या माध्यमातून प्रथमच ऑफ रोड लक्झरी प्रवास ही कल्पना प्रत्यक्षात उतरणार आहे. लक्झरी प्रवास आता आहे एफर्टलेस, एव्हरीव्हेअर**
* **समकालिन आणि उपयुक्त डिझाइनमुळे रुक्ष एसयूव्ही डिझाइनच्या भाऊगर्दीत कलिननला अढळपद प्राप्त होईल.**
* **एसयूव्ही विभागातील पहिली थ्री बॉक्स कार. कलिननची मागील बाजूकडील विभाजक भिंत प्रवाशांसाठी आणि सामानाच्या जागेसाठी वेगवेगळे कम्पार्टमेंट तयार करते.**
* **सर्वात व्यवहार्य रोल्स रॉइस. कलिनन ही आजच्या घडीला उपलब्ध असलेली अष्टपैलू, कौटुंबिक, चालविण्याचा आनंद देणारी, सुपर लक्झरी एसयूव्ही आहे.**
* **नव्या अॅल्युमिनिअम आर्किटेक्चर ऑफ लक्झरीवर आधारित असलेली दुसरी रोल्स रॉइस असलेली कलिनन ही तंत्रज्ञानदृष्ट्या अत्यंत अद्ययावत, निश्चित उद्दिष्टाने रचना केलेली जगातील एकमेव लक्झरी एसयूव्ही आहे.**
* **संपूर्ण पृथ्वीवर चाचणी घेण्यात आलेली कलिनन ही ऑफ-रोडिंगसाठी अत्यंत सक्षम असलेली गाडी आहे ज्यात रोल्स रॉइसची रस्त्यावरील अनुभूतीशी तडजोड न करता ऑफ रोड आनंद घेण्यासाठी मॅजिक कार्पेट राइड विकसित करण्यात आली आहे.**
* **कलिननमध्ये विविध प्रकारच्या जीवनशैलींचा विचार करत वैशिष्ट्ये विकसित करण्यात आली आहेत, ज्यात व्ह्यूइंग स्युट आणि रिक्रिएशनल मोड्यूलही समाविष्ट आहे.**
* **कोणत्याही प्रकारच्या आव्हानावर मात करण्यासाठी या नव्या ऑल व्हील ड्राईव्ह, ऑल व्हील स्टिअर स्सिस्टिमला ६.७५ लिटरचे ट्विन टर्बो व्ही १२ रोल्स रॉइस इंजिन ५६३बीएचपी/४२०केडब्ल्यू आणि ८५०एनएम/६२७एलबी फुट टॉर्क देते.**
* **या गाडीला सर्व प्रकारच्या पृष्ठभागांवर यशस्वीपणे साहसी मोहिमा व कॅम्पेन राबविल्याचा शतकभराचा वारसा आहे. जलद, स्थिर आणि विश्वासार्ह मजबूत वाहनामुळे हे शक्य झाले आहे. “वाळवंटातील रोल्स ही माणिकांपेक्षाही मौल्यवान आहे.” - टी. ई. लॉरेन्स**

**Technical Specifications**

|  |  |
| --- | --- |
| **Magma Red Cullinan** |  |
|  |  |
| **Dimensions** |   |
| Number of doors / seats | 4 / 5  |
| Vehicle length | 5341 mm / 210 in |
| Vehicle width | 2164 mm / 85 in |
| Vehicle height (unladen) | 1835 mm / 72 in |
| Wheelbase | 3295 mm / 130 in |
| Turning circle | 13.23 m |
| Boot volume | 600 ltr |
|   |   |
| **Weight** |   |
| Unladen weight (DIN) | 2660 kg / 5864 lb |
|    |   |
| **Engine** |   |
| Engine / cylinders / valves | 6.75 ltr / 12 / 48 |
| Power output @ engine speed | 563 bhp / 571 PS (DIN) / 420kW @ 5000 rpm |
| Max torque @ engine speed | 850 Nm @ 1600 rpm |
| Fuel type1 | Petrol |
|   |   |
| **Performance** |   |
| Top speed | 155 mph / 250 km/h (governed) |
|   |   |
| **Fuel Efficiency** |   |
| Fuel Consumption (combined)2 | 15 ltr/100km /  18.8 mpg  |
| CO2 Emissions (combined)2 | 341 g/km |

|  |  |
| --- | --- |
| **Darkest Tungsten Cullinan** |   |
|   |   |
| **Dimensions** |   |
| Number of doors / seats | 4 / 4  |
| Vehicle length | 5341 mm / 210 in |
| Vehicle width | 2164 mm / 85 in |
| Vehicle height (unladen) | 1835 mm / 72 in |
| Wheelbase | 3295 mm / 130 in |
| Turning circle | 13.23 m |
| Boot volume | 526 ltr |
|   |   |
| **Weight** |   |
| Unladen weight (DIN) | 2660 kg / 5864 lb |
|   |   |
| **Engine** |   |
| Engine / cylinders / valves | 6.75 ltr / 12 / 48 |
| Power output @ engine speed | 563 bhp / 571 PS (DIN) / 420kW @ 5000 rpm |
| Max torque @ engine speed | 850 Nm @ 1600 rpm |
| Fuel type1 | Petrol |
|   |   |
| **Performance** |   |
| Top speed | 155 mph / 250 km/h (governed) |
|   |   |
| **Fuel Efficiency** |   |
| Fuel Consumption (combined)2 | 15 ltr/100km /  18.8 mpg  |
| CO2 Emissions (combined)2 | 341 g/km |

1. हे इंजिन ऑक्टेन ग्रेड ९५ च्या इंधनासाठी तयार करण्यात आले आहे. असे असले तरी ऑक्टेन ग्रेड किमान ९१ असलेल्या इंधनावरही ही गाडी धावू शकते.
2. प्राथमिक माहितीवर अजूनही शिक्कामोर्तब झालेले नाही. त्यात बदल होऊ शकतो. इंधन वापराची मूल्ये, CO2 उत्सर्जन, उर्जेचा वापर हा टाईप मंजुरीच्या वेळी असलेल्या युरोपिअन रेग्युलेशन (ईसी) ७१५/२००७ व्हर्जननुसार आहे. या रेंजमध्ये पर्यायी उपकरणे आणि विविध आकाराची चाके आणि टायर निवडक मॉडेलवर उपलब्ध आहेत आणि त्यात कॉन्फिगरेशनच्या वेळी बदल होऊ शकतो. ही मूल्ये नव्या डब्ल्यूएलटीपी नियंत्रकावर आधारित आहेत आणि वाहनांमधील तुलनेच्या खात्रीसाठी ही मूल्ये एनईडीसीशी संलग्न असलेल्या मूल्यांमध्ये रूपांतरित करण्यात आली आहेत. CO2 उत्सर्जनावर आधारित (इतर घटकांप्रमाणेच) कर आणि इतर शुल्कांच्या मूल्यांकनासाठी असलेले CO2चे मूल्य वर नमूद केलेल्या मूल्यापेक्षा वेगळे असू शकेल.

नव्या पॅसेंजर कारमधील उर्जा व इंधनाचा वापर, औपचारिक CO2 उत्सर्जन याविषयीची अधिक माहिती गाईड टू फ्युएल कन्झम्शन, CO2 एमिशन आणि इलेक्ट्रिसिटी कन्झम्शन ऑफ न्यू पॅसेंजर कार्स” या मिळू शकेल. ही पुस्तिका सर्व आउटलेट्समध्ये नि:शुल्क उपलब्ध आहे आणि डॅट डॉइश ओटोमोबिल ट्रूहँड, जीएमबीएच, हेमथ-हर्थ-एसटीआर १, ७३७६० ऑस्टिफिडर्न येथे आणि जर्मनीतील-<http://www.dat.de/angebote/verlagsprodukte/leitfadenkraftstoffverbrauch.html> येथे, इंग्लंडमधील <http://carfueldata.direct.gov.uk/> येथे किंवा तुमच्या स्थानिक प्रशासकीय कार्यालयामध्ये उपलब्ध होईल.

**Contacts:**

**Goodwood**

**Director of Global Communications**

Richard Carter +44 (0) 1243 384060 richard.carter@rolls-roycemotorcars.com

**Head of Corporate Relations, Heritage and Philanthropy**

Andrew Ball +44 (0) 1243 384064 andrew.ball@rolls-roycemotorcars.com

**Head of Global Product Communications**

Andrew Boyle +44 (0) 1243 384062 andrew.boyle@rolls-roycemotorcars.com

**Head of Digital, Online & Social PR Communications**

Terence Church +44 (0) 7815 245930 terence.church@rolls-roycemotorcars.com

**Head of Lifestyle Communications**

Emma Rickett +44 (0) 1243 384061 emma.rickett@rolls-roycemotorcars.com

**Regional**

**Asia Pacific - North**

Rosemary Mitchell +81 (0) 3 6259 8888 rosemary.mitchell@rolls-roycemotorcars.com

**Asia Pacific - South**

Hal Serudin +65 6838 9675 hal.serudin@rolls-roycemotorcars.com

**China**

Anna Xu+ 86 1084558037 anna.xu@rolls-roycemotorcars.com

**Eastern Europe**

Frank Tiemann +49 (0) 89 382 29581 frank.tiemann@rolls-roycemotorcars.com

**Northern Europe and Scandinavia**

Ruth Hucklenbroich +49 (0) 89 382 60064 ruth.hucklenbroich@rolls-roycemotorcars.com

**Middle East, Africa, and India**

Matt Slater +971 (0)50 812 0599 mattslater@sevenmedia.ae

**The Americas**

Gerry Spahn +1 201 307 4378 gerry.spahn@rolls-roycemotorcarsna.com

**UK and Western Europe**

Matthew Jones +44 (0)7815 245929 matthew.jones@rolls-roycemotorcars.com